ming030890/wiki-yue-high-quality huggingface dataset:
重力

重力係指啲天體（譬如地球）孖某隻嘢個萬有引力喺提供唨隻嘢個向心力之餘、仲掹住佢往個正交方向落嘅力。一般嚟講，對於啲自轉速度冇咁快嘅天體，重力無論大細同埋方向都會差唔多同個萬有引力非常之接近，所以好多情況會直頭使重力來代替萬有引力。重力喺啲嘢上作用嘅加速度就喊做重力加速度。
阿基米德原理

阿基米德原理係由阿基米德發現嘅一個原理。呢個原理係話，浸係流體入面嘅物體，會受到垂直向上嘅浮力，而且浮力嘅大細會等於物體排開流體嘅重力。
陳雅雯

陳雅雯（英文：Carman Chan，2000年11月11號—），係香港女模特兒，2022年參加ViuTV真人騷《尾二一屆口罩小姐選舉》同香港開電視真人騷《Summer Girls 2022》而畀人認識，前者晉身50強後止步，後者喺拍攝嗰陣因屋企人中武肺而決定退選。

簡歷
陳雅雯2021年底參選第55屆工展小姐選舉。2022年先後參加ViuTV真人騷《尾二一屆口罩小姐選舉》同香港開電視真人騷《Summer Girls 2022》。2024參演電影手機見鬼，飾演 kiki。
哈利波特大事年表

哈利波特大事年表係J·K·羅琳嘅小說系列《哈利波特》嘅故事情節嘅時間表，呢個表亦都取材自作者擺喺佢嘅個人網站上面嘅補充材料又或者係各種採訪。呢個年表裡面包括住小說入面發生過同埋提及過嘅故事。呢個故事嘅一大亮點係魔法世界同埋平凡嘅麻瓜世界一齊存在，而平行存在嘅社會令佢哋共用咗相同嘅地理同埋年代，羅琳亦都承認呢個年表入面有啲疏漏同穿崩嘅地方，裡面亦都有啲自相矛盾嘅地方，有啲就係佢形容嘅故仔對唔到真實嘅儒略曆。
呢個年表裡面嘅日期同時間絕大部分都係源自嗰個系列嘅小說，有些少部份係嚟自羅琳嘅網站、公開嘅訪問、其他報章雜誌同埋佢個人提供嘅消息。舉例嚟講，喺《哈利波特：鳳凰會的密令》入面第一次提及嘅布莱克家族族譜，羅琳後嚟親自擴充咗內容，羅琳喺2006年1月將呢個族譜嘅手稿捐咗俾國際圖書援助組織仲喺2006年2月22號攞去拍賣，而呢個擴充咗嘅手稿版本就涵蓋咗幾個重要人物嘅生死時間。
華納公司喺1990年代後期就攞到《哈利波特》小說嘅電影改編權，仲開始收呢個系列改編成電影。2001年，嗰個系列嘅第１套戲《哈利波特：神秘的魔法石》上映。嗰個系列嘅其他續集電影幾乎都係用每年一集嘅方式去上映。電影系列入面嘅故事情節有時都係改編或發展自原著而嚟，不過呢啲改動或者發展都係經過原著作者嘅檢視，佢仲親自做咗修改之後先至獲准係「官方」嘅嘢。
美國自由黨

自由意志黨（英文：Libertarian Party）係一個奉行自由意志主義（右派）嘅美國政黨。
呢個政黨喺1971年由大衛·諾蘭搞起，佢因為諾蘭圖而出名。創黨初期嗰陣，有啲人好似無政府資本主義嘅創始人梅瑞·羅斯巴德都參與過。呢個黨有時會譯做「自由主義者黨」或者「自由黨」。喺中文翻譯入面，佢哋係以「自由意志黨」呢個名去登記嘅。

理念
喺美國呢個好尊重個人自決權嘅地方，佢哋認為自己係最支持自己決定權嘅。雖然唔係全部人都堅持要完全廢除政府，唔係全部人都係嗰啲純正嘅自由意志主義者（Libertarian Purists），但係都有啲人只係部分同意佢哋嘅方向，好似最小政府主義者、古典自由主義者、同埋保守主義者都喺入面。不過，喺2008年美國總統大選爭取提名嘅無政府資本主義者瑪麗·魯瓦特曾經提過：「即使支持原則嘅人贏咗，但係咁多年嚟，黨慢慢偏離咗自己嘅理念。」
無政府資本主義嘅創始人梅利·洛斯巴德以前喺1980年代尾嗰陣時喺自由意志黨度好活躍，佢仲喺1984年美國總統大選入面成為咗自由意志黨嘅提名人，無政府資本主義者大衛·伯格蘭講過：「喺印第安納波利斯搞嘅2002年黨大會上，我作為一個老黨員嚟參加，講咗好多黨初期嘅故仔，畀啲新嚟嘅人知多啲呢個組織嘅歷史。喺我演講嘅時候，我特別感激一個已經唔再喺我哋身邊嘅人。我好開心可以將梅利·洛斯巴德對自由意志黨同自由意志運動嘅深遠影響，傳畀在場嗰啲後生嘅自由意志主義者。佢嘅貢獻會留傳後世。」
呢個黨嘅核心理念係採用約翰·洛克嗰套擁有權理論。呢個理論確認咗，每個人都有擁有自己身體嘅權利，每個人都可以優先使用自己嘅身體。佢哋認為，通過「混合勞動」，人可以將大自然度攞出嚟嘅資源變成自己嘅財產。佢哋仲主張，任何人都唔應該對其他人嘅身體或者正當擁有嘅財產使用暴力，呢個就係佢哋所講嘅不可侵犯原則。

政策
喺1972年嗰份綱領，佢哋認為政府徵稅係偷嘢，係侵犯財產權，所以佢哋完全唔接受。去到2016年嗰份綱領，雖然冇明確講到要否定所有徵稅，但係講咗要廢除所得稅同美國國內稅務局 (IRS)。佢哋亦唔接受徵兵制度。佢哋仲唔接受任何用稅款支付嘅補貼或者資助。
喺武器同彈藥方面，佢哋唔接受任何製造、銷售、擁有嘅限制。佢哋認為，只有侵害到其他人權利同財產權嘅行為先至叫做犯罪，所以佢哋唔接受對毒品嘅生產、銷售、持有、使用，或者對酒精、煙草嘅使用同銷售嘅年齡限制，包括賭博、色情、同性戀、戀童、近親結婚、淫褻行為、低俗言行、歧視言行、粗魯行為、一夫多妻制、亂交、自殺等等嘅任何限制。
佢哋認為，透過隨意同主觀嘅界限去否定人嘅自由意志同自我擁有權，強迫保護啲人，係侵犯自我擁有權，係唔能夠接受嘅奴隸制度。所以佢哋唔接受對兒童性交易、兒童色情或者其他兒童勞動嘅規管同埋任何限制小朋友權利嘅法律。佢哋唔認同針對小朋友嘅特別法律或者少年法庭，小朋友都應該為自己行為嘅後果負全責。
佢哋反對用稅款資助嘅公立學校同公立大學。佢哋唔接受超出物質財產擁有權嘅私隱權、人格權、知識產權等等嘅權利。佢哋唔認同中央銀行。佢哋唔接受政府對道路、警察、司法、軍隊嘅壟斷。佢哋反對公營退休金制度，亦唔接受全民醫療保障同其他社會保障制度。

政治人
創立者諾蘭自己支持嘅1964年總統選舉嘅共和黨提名候選人巴里·戈德華特，往往被視為自由意志黨嘅思想祖先，因為佢哋都主張小政府，所以自由意志黨同共和黨嘅支持者群體有時會重疊。好似朗·保羅、鮑勃·巴爾、加里·約翰遜等等嘅政治人經常喺兩黨之間流動。
另一方面，喺反恐戰爭同埋毒品打擊政策上，自由意志黨嘅政策同共和黨主流唔一致，有時甚至會同民主黨左翼嘅麥克·格拉維爾咁嘅人喺自由意志黨嘅總統候選人提名大會上攞到一定嘅代表票。
目前嘅黨委員長係安琪拉·麥卡杜。

政黨勢力
喺美國，雖然兩大政黨幾乎壟斷晒啲政治職位，但係自由黨都係其中一個規模最大嘅第三政黨。

選舉
總統選舉普選得票數
喺美國總統選舉普選入面，最高得票率係2016年總統選嘅3.28%，最多得票數都係2016年總統選嘅489萬票。以前嘅總統選舉，除咗1980年同2012年之外，得票率都係大概喺0.5%以下。佢哋從來都冇攞過選舉人票。喺全部50個州同華盛頓特區都能夠參選嘅年份有1980年、1992年、1996年、2016年同2020年。2000年嗰陣，喺亞利桑那州（英文版選舉詳情），有個唔同於全國提名候選人哈里·布朗嘅自由黨候選人L·尼爾·史密斯參選，總計喺全部50個州同華盛頓特區都有參選。
喺聯邦國會選舉同州長選舉都未試過當選，但係喺州議會同市議會選舉就有少少當選者。
另外，因為有共和黨轉黨嘅議員，自由黨而家喺眾議院（下議院）有一個議席。代表密歇根州第3選區嘅賈斯汀·阿馬什喺2019年7月4號宣布退出共和黨，成為無黨籍議員。阿馬什喺2020年4月28號加入咗自由黨。不過，阿馬什宣布唔會參加2020年美國眾議院選舉。自由黨冇派繼任人選，就咁失去咗呢個議席（共和黨嘅彼得·邁耶當選）。

1972年總統選舉
喺成立唔耐嘅1972年總統選，自由黨派出咗總統候選人約翰·霍斯珀斯同副總統候選人西奧多拉·N·內森組合參選。
佢哋喺全國只攞到3,674票，但係有一個共和黨選出嚟嘅選舉人喺選舉人團投票嗰陣倒戈，投咗票畀自由黨。呢個係自由黨唯一攞到嘅選舉人票，同時都係女性首次喺選舉人團投票入面攞到票。

2016年總統選舉
喺2016年總統選，繼2012年總統選舉之後，前新墨西哥州長加里·約翰遜再次獲提名為總統候選人，前麻薩諸塞州長威廉·韋爾德獲提名為副總統候選人。佢哋兩個之前都係屬於共和黨，特別係韋爾德喺獲得提名之前仲係共和黨員。
喺2016年11月8號嘅普選入面，佢哋輸畀兩大政黨嘅候選人唐納德·特朗普同希拉蕊·克林頓，排第三。雖然自由黨冇攞到選舉人票，但係佢哋攞到489萬票（得票率3.28%），係歷年自由黨候選人入面最高票數同得票率。而喺選舉人投票入面，有一票原本屬於特朗普嘅總統選舉票投咗畀返咗自由黨嘅朗·保羅。

2020年總統選舉
喺2020年總統選，自由黨提名喬·喬根森做總統候選人，斯派克·科恩做副總統候選人。
投票結果顯示，佢哋攞到超過180萬票，得票率大約1.2%。有啲媒體指出，因為共和黨支持者有一部分轉去投自由黨，導致選票分散，最後令到民主黨贏咗。而且，呢件事令到共和黨同民主黨嘅支持者都指責自由黨界票。
1987年

1987年係平年，元旦係禮拜四。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
中華民國：民國七十六年
朝鮮半島
朝鮮：主體七十六年
日本
皇紀：2647年
昭和六十二年
佛曆：2529年~2340年
※朝鮮民主主義人民共和國喺1997年制定主體曆，喺1912年開始紀元。

大件事
1月14號：港英政府宣佈清拆九龍城寨，改建為公園。
1月15號：羅湖站重建。
2月23號：超新星1987A嘅爆發被觀測到。
4月9號：衞奕信爵士宣誓就任第27任香港總督。
10月19號：發生世界性股災，時任香港交易及結算所主席嘅李福兆下令港股停市四日，引嚟各方指摘。
10月25號：中國共產黨第十三次全國代表大會响北京開幕。(11月1號閉幕)

文學
《挪威的森林》（ノルウェイの森）：日本小說家村上春樹嘅長篇小說。
柚

柚（學名：Citrus maxima），又名碌柚或沙田柚，南寧吆做欂碌，陽春、欽州、鬱林、北海等埞喊做樸子、碌樸、沓樸等 （樸：buk6，壯文：mak bug，老撾文：ໝາກພຸກ），係其中一類芸香科柑桔屬植物，亦都係常見嘅生果，特徵同柑橘好似。柚有好多種，例如碌柚、西柚咁。
第22屆敘利亞議會選舉

第22屆敘利亞議會選舉喺2016年4月13號舉行。
呢次選舉選出議會二百五十個議席，不過國內外嘅主要反對派話選舉響和談期間搞，幫唔到敘利亞民主發展，所以決定抵制呢次選舉。

背景
內戰用咗五年時間先舉行停火談判，而敘利亞軍隊就喺俄羅斯派兵支援底下軍事節節勝利，總統巴沙爾就喺呢個時間宣佈舉行選舉。
事實上拉卡省其實重係俾伊斯蘭國佔領做首都；代爾祖爾省亦都曾經被人佔領過一部分，但係政府軍已經打贏收返。而阿勒頗、霍姆斯和拉塔基亞亦被人佔領咗啲地方，但政府軍反攻成功收返。西庫德斯坦從內戰開始就實行半自治，而庫爾德族就同緊俄羅斯空軍、敘利亞軍隊同伊斯蘭國打緊。

制度
人民議會全部二百五十個議席會從十五個多議席選區度選出。

結果
響首都大馬士革，由政府控制嘅郊區，唔少民眾就去到票站投票。有響反對派控制嘅市民，更越過分隔雙方嘅檢查站去投票。今次敘利亞議會選舉遭到國內外嘅反對派抵制，巴沙爾響今年二月，頒布法令宣布舉行今次選舉，但只係響政府控制嘅十二個省舉行。總統巴沙爾之前亦親身去到票站投票。有市民話希望投票可以幫到國家改變亂局。早前先響極端組織「伊斯蘭國」手入面收復返嚟嘅巴爾米拉古城亦都舉行投票。
報導話，由執政復興黨領導嘅全國進步陣線將會贏出呢次選舉攞到絕大多數議席。
第21屆敘利亞議會選舉

第21屆敘利亞議會選舉喺2012年5月7號舉行。

制度
呢次選舉係由敘利亞人民委員會搞嘅，只要喺2012年2月26號以前入籍敘利亞嘅人都可以根據《敘利亞憲法》攞到投票權。
第10屆敘利亞議會選舉

第10屆敘利亞議會選舉喺1954年9月24同25號舉行，有四個地方就響10月5號搞第二輪選舉。呢次選舉係由人民黨贏出，攞到三十個席位。
第11屆敘利亞議會選舉

第11屆敘利亞議會選舉喺1961年12月1號同2號舉行。呢次選舉係由人民黨贏出，攞到三十三個席位。
錢似鶯

錢似鶯（1909年2月22號—2007年10月15號），生喺江蘇省蘇州府（現為上海市一部份），係一位中國女性武打演員。她嘅孫仔係洪金寶。
錢似鶯8歲參加精武體育會，16歲進入上海朗華電影公司，客串《南華夢》、《紅姑娘》、《情場怪人》等片，21歲主演長城電影公司嘅《江南女俠》。錢似鶯同阮玲玉、范雪朋、胡蝶、徐琴芳、夏佩珍、吳素馨同埋鄔麗珠畀時人稱為「上海八大明星」。
錢似鶯後來嫁畀製片人洪濟（洪仲豪）（1902年－1963年），兩人喺上海共同開辦金龍公司，並製作咗諸如《黑夜怪人》、《海上女俠》、《荒塔奇俠》等武打片。1930年代受邵仁枚邀請移居香港，並且喺香港成立華南片場。
錢似鶯為咗家庭一度息影，其育有5仔2女。期間資助于占元開辦「中國戲劇研究學院」。1963年洪濟（洪仲豪）逝世，終年61歲，錢似鶯開始復出拍戲，曾喺電影《阿飛正傳》、《花樣年華》以及《賭聖》中客串小角色。
第12屆敘利亞議會選舉

第12屆敘利亞議會選舉喺1973年5月25同26號舉行。呢次選舉係由阿拉伯復興社會黨－敘利亞地區贏出，攞到一百二十二個席位，而原有阿拉伯復興社會黨響1966年解散。
第13屆敘利亞議會選舉

第13屆敘利亞議會選舉喺1977年8月1號同2號舉行。呢次選舉係由阿拉伯復興社會黨－敘利亞地區贏出，攞到一百二十五個席位。
第14屆敘利亞議會選舉

第14屆敘利亞議會選舉喺1981年11月9號同10號舉行。呢次選舉係由阿拉伯復興社會黨－敘利亞地區贏出，攞到一百二十七個席位。
第15屆敘利亞議會選舉

第15屆敘利亞議會選舉喺1986年2月10同11號舉行。呢次選舉係由阿拉伯復興社會黨－敘利亞地區贏出，攞到一百三十個席位。
第16屆敘利亞議會選舉

第16屆敘利亞議會選舉喺1990年5月22同23號舉行。呢次選舉係由阿拉伯復興社會黨－敘利亞地區贏出，攞到一百三十四個席位，呢屆選舉投票率係四十九點六個百分比。
銀禧綫

銀禧綫（Jubilee line），又叫租庇利綫，係倫敦地下鐵營運嘅地下鐵路綫，由史丹摩站（Stanmore）去到史特拉福站（Stratford），有27個站，長36.2公里。
第17屆敘利亞議會選舉

第17屆敘利亞議會選舉喺1994年8月24同25號舉行。呢次選舉係由阿拉伯復興社會黨－敘利亞地區贏出，攞到一百三十五個席位，呢屆選舉投票率係六十一點二個百分比。
第18屆敘利亞議會選舉

第18屆敘利亞議會選舉喺1998年11月30同12月1號舉行。呢次選舉係由阿拉伯復興社會黨－敘利亞地區贏出，攞到一百三十五個席位，呢屆選舉投票率係八十二點二個百分比。
第19屆敘利亞議會選舉

第19屆敘利亞議會選舉喺2003年3月5號舉行。呢次選舉係由阿拉伯復興社會黨－敘利亞地區贏出，攞到一百三十五個席位，呢屆選舉投票率係六十三個百分比。
第20屆敘利亞議會選舉

第19屆敘利亞議會選舉喺2007年4月22號舉行。呢次選舉係由阿拉伯復興社會黨－敘利亞地區贏出，攞到一百三十四個席位，呢屆選舉投票率係五十六點一二個百分比。
PROM

PROM（粵化讀音：/prɔm/，英文全名 programmable read-only memory），書面語又叫可編程唯讀記憶體，係一種電腦存儲記憶嘅晶片，每個位元都由保險絲或者反保險絲（英文：Antifuse）嘅狀態來決定資料嘅內容。呢種記憶體可以用嚟長期噉擺電腦嘅程式，喺唔同嘅機度會用到，例如電子遊戲機同電子字典，主要都係要儲存一啲預先固定咗嘅資料或者程式。PROM同類似嘅唯讀記憶體（ROM）嘅分別，在於PROM可以喺造完IC之後先寫資料，而ROM就一定要兩個一齊同步做。

燒入程式
一個典型嘅PROM一開始嘅時候每一個位元都會係1，而如果編好嘅程式入面將個保險絲（fuse）燒斷嘅話，就會變成0。這個過程係唔可以反轉嘅，就算斷電之後都唔會消失個記憶，所以係一種唯讀記憶體。到燒錄之後令到佢斷開嘅叫做保險絲，如果係燒錄之後造成接合嘅就係反保險絲（英文：Antifuse）（Antifuse）。

發明過程
最早嘅PROM係喺1956年由美國科學家周文俊（中文：周文俊 (科學家)）喺紐約州加頓城（英文：Garden City, New York）發明嘅，佢當時喺保殊艾瑪公司（American Bosch Arma Corporation）度做。發明由美國空軍提出，用嚟提升空軍用電腦同埋Atlas E/F波段導彈嘅靈活性同保安。
EPROM

EPROM（粵化讀音：/ˌji:ˌprɔm/，英文全名 erasable programmable read-only memory），又叫可刪可編程唯讀記憶體，由以色列工程師Dov Frohman發明，係一種斷電後都仲可以保留數據嘅電腦儲存芯片——即係非易失性（非揮發性）。佢係一組浮柵晶體管，俾一個提供畀電子電路中常用電壓更高電壓嘅電子器件分別編程。一旦編程完成之後，EPROM只可以用強紫外線照射嚟擦除。通過封裝頂可以見到硅片嘅透明窗口，好容易識別到EPROM，呢個窗口同時用嚟進行紫外線擦除。
浮柵電晶體嘅截面示意圖
一個編程後嘅EPROM，可以保持數據大約10至20年，可以無限次讀取。擦除窗口一定要有嘢冚住，以防俾陽光擦除。舊電腦嘅BIOS芯片，一般係EPROM，擦除窗口會俾印上BIOS發行商嘅名、版本同版權聲明嘅標籤冚住。
一啲喺快閃記憶體出現前生產嘅微控制器，有用EPROM來儲存程序嘅版本，以利於程式開發；因為，如果用一次性可編程器件，喺調試時會造成嚴重浪費。

EPROM嘅型號同容量
除咗 1702 之外，EPROM 係 27 系列型號，各種容量同型號請睇附表，編號之前可能加有廠商嘅英文字頭，同一型號可能有唔同嘅速度同封裝方式，並附加喺編號後面。每個廠牌同型號嘅 EPROM 讀取上相容，但燒錄規範可能會有啲唔同。 (此外，用 EPROM 嘅 MCS48/51 家族 MCU 就係 87 系列)
部分比較新嘅 EPROM 可以由簽名模式（signature mode）進行型號自動識別，方法係將 A9 提升到 12V，晶片就會送出2 byte 嘅識別數據。由於唔係所有型號都有呢個功能（尤其係早期嘅型號），因此燒錄嘅時候有可能要人工指定型號。
註: 1702 EPROM 係用PMOS邏輯製程，27 系列嘅其他型號中冇 C 嘅係用NMOS邏輯製程，含有 C 嘅就係比較新嘅CMOS邏輯製程。

OTP EPROM
以內建 OTP EPROM 嚟存放程式嘅 PIC16C57 微控制器
因為玻璃窗口造價貴，於是引入咗一次性可編程芯片（One-time programmable，OTP chip，或一種PROM），用喺唔需要重複燒寫嘅量產產品中可以降低ROM成本而廣泛使用；唯一唔同嘅係，EPROM芯片封喺唔透明嘅封裝中，因此呢種芯片喺寫入程序後冇得擦除。呢種一次性可編程技術，用喺生產EPROM同基於EPROM嘅微控制器。然而，一次性可編程EPROM慢慢俾快閃記憶體（flash memory）芯片所取代，後者有相近嘅硅片價格，並且喺一個無窗口封裝中可以重複編程。
史丹福橋球場

史丹福橋球場設有四個看臺，包括東看臺（East Stand），西看臺（West Stand），馬修哈丁看臺（Matthew Harding Stand），同舒赫特看台（Shed End）。

其他用途
史丹福橋球場曾經響1920年到1922年作為足總盃決賽嘅場地，直至俾溫布萊球場響1923年取代。
響史丹福橋嘅足總盃決賽成績

交通
史丹福橋球場嘅公共交通十分方便。由於球場位於倫敦嘅大型住宅區，所以官方推介使用公共交通代替自己揸車。離球場最近嘅鐵路站係富咸大道站同西布朗普頓站。
咸默史密夫及城市綫

咸默史密夫及城市綫（Hammersmith & City line）係倫敦地下鐵營運嘅地下鐵路綫，由咸默史密夫站（Hammersmith）去到巴金站（Barking），有29個站，長25.5公里。
電競王

《電競王》（英文：eSports Central）係香港電視廣播有限公司嘅資訊節目，由謝東閔、戴祖儀同張翼東（第14集開始）做主持，介紹電子競技最新資訊。節目喺2018年12月15號到2019年6月15號香港時間逢禮拜六23:35到00:05喺J2播，2019年6月28號到10月25號逢禮拜五23:30到00:00繼續播。

節目調動
2019年3月30號：由於直播《賽馬直擊：杜拜世界盃賽馬日》，所以停播一集。
2019年5月4號：由於直播《賽馬直擊：英國二千堅尼賽馬日》，所以停播一集。
2019年6月1號：由於直播《賽馬直擊：葉森打吡大賽日》，所以停播一集。
2026年FIFA世界盃歐洲區外圍賽

2026年FIFA世界盃歐洲區外圍賽會係2025年3月21號至2026年3月31號期間進行。

A組
最後更新：2025年9月4號。 資料來源：FIFA排名規則：排名準則

B組
最後更新：2025年9月4號。 資料來源：FIFA排名規則：排名準則

C組
最後更新：2025年9月4號。 資料來源：FIFA排名規則：排名準則

D組
最後更新：2025年9月4號。 資料來源：FIFA排名規則：排名準則

E組
最後更新：2025年9月4號。 資料來源：FIFA排名規則：排名準則

F組
最後更新：2025年9月4號。 資料來源：FIFA排名規則：排名準則

G組
最後更新：2025年3月21號。 資料來源：FIFA排名規則：排名準則

H組
最後更新：2025年3月21號。 資料來源：FIFA排名規則：排名準則

I組
最後更新：2025年3月21號。 資料來源：FIFA排名規則：排名準則

J組
最後更新：2025年3月21號。 資料來源：FIFA排名規則：排名準則

K組
最後更新：2025年3月21號。 資料來源：FIFA排名規則：排名準則

L組
最後更新：2025年3月21號。 資料來源：FIFA排名規則：排名準則
Mozilla

Mozilla係一個自由軟件社群，本身係網景通訊公司嘅成員喺1998年創立。喺非正式嘅場合下，「Mozilla」呢個名會用喺不同嘅嘢上面。呢啲嘢大多數同已經執咗笠嘅網景通訊公司同Mozilla旗下嘅軟件相關。

開發代號
一開始，「Mozilla」畀人攞嚟做網景領航員嘅開發代號。網景通訊公司希望網景領航員可以取代當時世界第一嘅Mosaic，而呢個名由「Mosaic Killa」（Killa係英文俚語入面Killer的拼法）變化而嚟，仲同經典嘅虛擬怪物哥斯拉諧音：「Godzilla eat the Mosaic」，即係Mosaic + Godzilla + Killa = Mozilla，Netscape工程師Jamie Zawinski話佢係喺一次Netscape員工會議入面諗到呢個名嘅。
連詩雅

連詩雅2019年6月17號，連詩雅出席《2019年勁歌金曲優秀選第一回》節目錄影。女藝人原名連詩雅原文名田口詩雅羅馬拼音Lin Sze Nga英文名Shiga Lin國籍 日本 中國（香港）永久居留權 香港民族漢族出世 (1988-06-29) 1988年6月29號（36歲） 英屬香港屋企 香港職業歌手、演員、模特兒、主持人語言粵語、英文、普通話、日文教育程度高中母校英皇佐治五世學校西島中學配偶陳家樂（2023年結婚）音樂類粵語流行曲出道地 香港出道日期2010年出道作品《灰伯爵的忌廉遐想》代表作品
歌曲：
《I'm still loving you》
《到此為止》
《好好過》
《說一句》
《小謊言》
電影：
《喜愛夜蒲》
電視劇：
《那些我愛過的人》
活躍年代2007年到而家唱片公司
香港華納唱片（2010年－2017年6月）
hmv MUSIC（中文：中國創意數碼娛樂）（2017年6月－2018年12月）
星夢娛樂（2018年12月－2024年11月）
經紀公司
亞洲電視（2007年－2011年）
種星堂（2010年－而家）
香港華納唱片（2014年－2017年）
網站連詩雅 YouTube  Channel Wayback Machine嘅版面存檔備份連詩雅 Facebook Page Wayback Machine嘅版面存檔備份連詩雅嘅Instagram頁相關團體My GirlsDear JohnYouTube資料網站 YouTube上面嘅連詩雅 連詩雅嘅頻道活躍年代2017年到而家類型官方音樂影片、翻唱、MV製作訂閱約115,000人（截至2022年1月）總點擊率11,287,694次（截至2022年1月）
連詩雅（粵拼：lin4 si1 ngaa5，Shiga Lin，1988年6月29號—）係一個香港女歌手同演員，15歲開始做模特兒，2010年出道做歌手。由於佢自細識方大同，叫佢做阿哥，而且兩人都係屬香港華納唱片，所以連詩雅又叫「方大同師妹」。

個人背景
1988年6月29號，連詩雅喺香港出世，係屋企孻女，佢阿媽曾經喺日本讀書同生活，擁有日本國籍，日文姓氏「田口」。由於連詩雅父母離婚，跟住母親入咗日本籍，持有日本護照，日文姓名就叫做田口詩雅，不過佢曾經喺受訪時表示因為自細懶惰而未能學好日文。佢喺香港英皇佐治五世學校讀書，西島中學畢業。出道之前曾經參與香港教育電視同埋亞洲電視青春劇集演出。

入行初期
2010年，連詩雅簽約華納唱片成為旗下歌手，正式出道，推出首支派台作品《灰伯爵的忌廉遐想》。
2011年，連詩雅參演港產片《喜愛夜蒲》，憑住佢出色嘅演技，令佢喺第31屆香港電影金像獎獲得最佳新演員提名。2012年5月底，佢畀《東方新地》揭發同前男友曲赤嘅親暱相。不過，由於佢事後急急道歉，加上當年佢憑住《到此為止》一曲走紅，連詩雅嘅事業先至谷底反彈。

雙棲發展
2016年，連詩雅參與ViuTV節目《跟住矛盾去旅行》。
2018年12月，連詩雅正式加盟星夢娛樂，2019年1月28號推出第一首歌《孤身走》。

私人生活
2023年，連詩雅同香港藝人陳家樂結婚。2024年2月，連詩雅響社交網站報喜，宣布有咗。

演出
呢個表唔完整，歡迎加料。

Rest In Pieces
佢曾經將「Rest in Peace」寫錯做「Rest in Piece」而受過媒體關注。有網民開玩笑要佢罰抄，點知佢真係自己親手罰抄一千個「Piece」字。之後，Shiga更上載完成罰抄嘅成果。
阿克隆陶里亞蒂

阿克隆陶里亞蒂（英文：FC Akron Tolyatti），係俄羅斯他里亞池嘅一間職業足球球會，依家踢緊俄羅斯超級足球聯賽。
薩他省

薩他省（西班牙文：Provincia de Salta）係南美國家阿根廷嘅廿三省之一。
向雲

向雲（英文：Xiang Yun，1961年10月27號—），本名陳翠嫦，係一名新加坡華人演員，而家係新傳媒私人有限公司旗下經紀合約女藝人。入行後喺新傳媒拍電視同電影近30年，係新加坡首位被稱為「阿姐」嘅藝人。佢老公係演員陳之財。
吸血鬼

吸血鬼（粵拼：kap1 hyut3 gwai2；英文：vampire），粵文又叫吸血魔或者吸血殭屍，係西洋傳說入面嘅一種超自然生物，吸血維生。

描述
睇埋：不死生物同魅魔
根據多數故仔嘅描述，吸血鬼係種受超自然力量影響而曉郁嘅死屍（不死生物），佢哋
郁動能力正常，甚至仲識飛；
有返咁上下智能（唔似得喪屍）；
需要吸生勾勾嘅人或者動物嘅血嚟維持自己存在；
除此之外，吸血鬼好多時仲會具有能夠變身成蝙蝠或者心靈感應等嘅特異能力；
喺弱點上，吸血鬼多數怕陽光，所以日頭嗰陣要喺棺材入面瞓覺，而除咗陽光之外，佢哋好多時仲俾人描繪成怕十字架（或者第啲神聖嘅符號）同大蒜。
例如源自 1897 年小說《德古拉》嘅德古拉伯爵（Count Dracula）就係一個好出名嘅吸血鬼角色。

起源
睇埋：弗拉德三世同巴托里·伊莉莎白
有人指，「吸血鬼」嘅諗頭係源自某啲歐洲嘅歷史人物。
好似係 15 世紀嘅羅馬尼亞貴族弗拉德三世（Vlad III）就出咗名鍾意用穿刺嘅方式嚟處死佢啲敵人，俾好多文壇人士指係德古拉伯爵嘅原型。
16 世紀嘅匈牙利女伯爵巴托里·伊莉莎白（Elizabeth Báthory）就出名謀殺咗幾百個後生女仔，而且仲有傳言話佢鍾意用後生女仔嘅血沖涼，諗住噉做可以幫自己保持年輕，因而有咗個花名叫「血之女伯爵」，亦都俾人指係現代吸血鬼橋段嘅原型之一。
吳諾弘

吳諾弘（粵拼：ng4 nook3 wang4；英文：Lawrence Ng Lok Wang；1999年10月14號—）係前香港童星，2005年拍攝無綫劇集《心花放》正式出道，代表作有《宮心計》、《酒店風雲》、《談情說案》等。佢而家係香港劍擊（花劍）代表，2018年轉做全職運動員。2021年代表香港出戰東京奧運花劍團體賽。
Ojibwe

Ojibwe人，又稱Ojibwa人、Chippewa人，中文音譯奧志布偉人、 奧吉布瓦人、 奧吉布韋族、 歐及布威人或者奇佩瓦人係位於加拿大南部、美國中西部北部同北美大平原嘅一支阿尼什那貝族群。奧志布偉人屬於亞北極帶地區（英文版）同東北林地文化區（英文版）。
以人口來講，奧志布偉人係大峽谷以北最大嘅美洲原住民民族之一。佢地人口總共大概係32萬人，其中170,742人喺美國，大約160,000人喺加拿大。喺美國嘅奧志布偉人76,760人屬於梳拖分支、77,940人屬於奧志布偉分支同8,770人屬於密西沙加分支，而且組成咗125個遊族。佢地喺加拿大同美國分別係僅次於克里人嘅加拿大第二大第一民族同埋美國原住民當中部落人口最多嘅群族之一[要更加好嘅來源]。
奧志布偉人最以佢地嘅白桉樹皮製品、野米、楓糖、同對銅礦嘅開採同交易聞名。佢地嘅靈醫社亦都係好多人知，以佢地對於佢地喺奧志布偉社會中傳承白桉樹皮書卷同歷史、故仔、歌曲、地圖、天文學、數學等知識嘅哩個重要地位嘅勝任而出名[同來源不符]。
奧志布偉人住嘅土地畀歐洲諸國、加拿大同埋美國殖民咗。奧志布偉人為咗換取補償、原住民保留地以及傳統權利嘅保障，同啲殖民領導人簽咗條約放棄啲土地畀啲殖民者。好多歐洲殖民者搬咗到去奧志布偉人嘅故土。

文化
呢節要加長。

對植物嘅利用
奧志布偉人喺北美洲嘅生活令到佢地發展出一套基於北美洲本土植物嘅文化。從奧志布偉人嘅飲食、衣着到祭品、醫藥，用到嘅一律都係北美洲本土植物。
奧志布偉文化當中最重要嘅四種植物係香柏、茅香、煙草同鼠尾草
以下所列係奧志布偉人對於每種唔同植物嘅應用
Agrimonia gryposepala，用來利尿
Pinus strobus，啲樹脂用來醫感染同壞疽
Symphyotrichum novae-angliae，狩獵嘅時候放棵嘢啲根到煙斗度吹，吹出來啲煙可以吸引動物
Allium tricoccum，攞來食又或者熬成湯劑做快速催吐劑
Silene latifolia 嘅 alba 亞種，啲植物煲出來嘅泡劑做藥
Viola canadensis，南部嘅奧志布偉人會攞啲根來熬成湯劑醫膀胱痛
Uvularia grandiflora，有歷史文件紀錄過奧志布偉人用來醫腹腔神經叢痛(可能其實就係胸膜炎)
Ribes glandulosum，啲根熬成湯劑來醫背脊痛同「女性虛弱」
Sagittaria cuneata，個球莖食來幫助消化又或者就食來填肚。食嘅話用滾水灼熟、整乾又或者攞楓糖醃咗佢先。當地啲麝鼠同河狸好早就已經認識到哩種植物嘅價值。佢地會識得去辨別出哩種植物，並大量貯存起來食。
Antennaria howellii ssp. neodioica，攞來煲泡劑畀產婦飲，幫助排出胎膜同身體恢復
Solidago rigida，啲根攞去熬湯劑做灌腸劑或者煲泡劑用來止尿
Onoclea sensibilis，將啲根整乾碾成粉後再沖茶噉做成湯劑，用來幫助母乳分泌

語言
奧志布偉人所講嘅語言係奧志布偉語，用奧志布偉語講就係「Ojibwemowin」又或者「Anishinaabemowin」，係阿岡昆語族底下嘅一種語言。

歷史
呢節要加長。
根據奧志布偉人嘅傳説同白樺樹皮書卷記載，奧志布偉人起源於聖勞倫斯河河口嘅大西洋海岸一帶，又即係現今嘅魁北克省。佢地係搭住獨木舟先往北去，跟住再來回東西，然后往南，幾千年噉先至到佢地而家五大湖嘅大概位置。喺佢地遷徙嘅好幾千年之中，佢地同其他群族嘅交易路線橫遍北美大陸，就認識佢地每次遷徙啲路。奧志布偉人被公認作為一個文化或群體嘅開始好可能係受到同歐洲人嘅接觸導致。由於歐洲人習慣以民族、國家嘅形式去打交道，佢地會去用哩種思想來分類佢地所遇到嘅任何人。

接觸歐洲人前同傳説時代
奧志布偉人接觸歐洲人前嘅歷史，好多都係奧志布偉人以傳說或故事嘅形式口述相傳至今，後來有學者用考證出土遺跡等方法來到證實真實性。對哩啲傳說故事瞭解最多、最清晰嘅人就係啲長者同靈醫社啲人，其中靈醫社啲人又更係會去專門學習傳承知識，對於嗰陣時歷史嘅瞭解好多都係來於佢地。
關於奧志布偉人遷徙嘅故事可以畀分成兩個部份，一部份先介紹七隻大貝殼同奧志布偉人嘅淵源，另一部份就正式講遷徙過程。
話説，喺奧志布偉人仲住喺「東方之地[a]」嘅時候，曾經有七隻大貝殼（Miigis）出現咗來傳授靈醫社[b]畀佢地啲住喺東方之地嘅人。但係，嗰七隻大貝殼嘅其中一隻由於靈力太猛，猛到佢一去到埋東方之地啲人民就紛紛都會死嗮，嗰一隻大貝殼就提前返返到去個海度，其他嗰六隻大貝殼留住繼續傳授。喺嗰隻大貝殼返咗去個海度之後，嗰六隻大貝殼就幫東方之地嘅人民設立氏族[c]（Doodem），每個氏族都以一隻動物來代表噉來設立咗五個。幫完佢地設立氏族之後，嗰六隻亦都返返埋到去個海度。哩五個氏族又即係阿爾什那貝人最初嘅氏族。如果之前嗰一隻大貝殼無提前返返到去個海嘅話，佢就會再設立多一個雷鳥氏族。
有一次，啲大貝殼嘅其中一隻喺一次神示之中再次出現來講説一個預言。佢就話由於因為好多白色皮膚嘅人即將從東方嗰度過來，如果佢地啲奧志布偉人唔開始往西遷徙，佢地就將會失去佢地傳統嘅生活。佢地嘅遷徙途徑將會有一系列更加細嘅烏龜島標記着，仲會有貝殼畀佢地去認證。喺從佢地嘅「同盟兄弟[d]」同「父親[e]」度得到佢地向內陸遷徙安全性嘅肯定之後，阿爾什那貝人就開始沿住聖羅倫斯河往西去，經過渥太華河、尼皮辛湖，然後到達五大湖。
啲更加細嘅烏龜島第一個就係滿地可島（Mooniyaa），又即係而家嘅滿地可市（Mooniyaang）所處個島。

族群關係
如果將奧志布偉人往細分，奧志布偉人可以畀分成梳拖分支、奧志布偉分支、密西沙加分支哩三大分支同數百個更加細嘅遊群。而如果將奧志布偉人往大致分，佢地就同隔籬左右嘅渥太華人、波多沃米人、阿岡昆人、尼皮辛人、奧吉-克里人都一樣屬於阿尼什那貝人。
奧志布偉人係鐵聯盟同三火聯盟哩兩個同盟嘅成員。鐵聯盟包含嘅其他族群有克里人、阿西尼博因人同梅蒂人，而三火聯盟係由奧志布偉人同渥太華人、波多沃米人聯合構成。由於鐵聯盟係奧志布偉人嘅梳拖分支啲人自主加入嘅，嚴格上只有梳拖分支嘅人先係鐵聯盟嘅一部份，不過梳拖人又的確係奧志布偉人嘅分支，所以直接話奧志布偉人係鐵聯盟嘅成員都可以。
金枝玉葉

金枝玉葉 (1937年電影)（Tovarich），係美國一齣西片，Anatole Litvak導演，Jacques Deval、查里士杯亞、巴素羅富邦主演。
金枝玉葉 (1953年電影)（Roman Holiday），又譯做羅馬假期，係美國一齣西片，威廉韋勒導演，格力哥利柏、柯德莉夏萍、愛廸柯路拔主演。
金枝玉葉 (1959年)，香港一齣粵語長片，吳回導演，張瑛、夏萍、梁醒波、譚蘭卿主演。
金枝玉葉 (1964年)，香港一齣國語戲曲片，朱鏗導演，夏夢、丁賽君、馮琳、曹銀娣主演。
金枝玉葉 (1980年)，臺灣一齣國語歌舞片，金漢導演，張艾嘉、凌波主演。
金枝玉葉 (1989年)，越南一齣劇情片，武洲導演，秋荷、武廷申、鄭盛主演。
金枝玉葉 (1994年)，香港一齣電影，陳可辛導演，張國榮、梅艷芳、袁詠儀主演。
金枝玉葉2，香港1996年一齣電影，陳可辛導演，張國榮、梅艷芳、袁詠儀主演。
金枝玉葉之睡在下流社會的日子，香港1999年一齣三級片，石秉真導演，翁虹、嘉玲、曾燕、曼君、艾麗主演。
金枝玉葉 (2001年)，臺灣一齣閩南話電視劇，總共78集，林添一導演，葉歡、林煒、王美雪主演。
金枝玉葉 (2011年)，中國大陸一齣電視劇，總共46集，林龍、何洛、羅剛導演，田海蓉、趙子琪、張萌、苗僑偉主演。
金枝玉葉 (2019年)，中國大陸一齣劇集，共6集，于正導演，王鶴潤、王一哲、王宇威、許曉諾主演。
金枝玉葉 (2023年)（Apple of My Eye），又叫金玉良緣，係韓國一齣劇集，共30集，崔志英導演，金時厚、徐俊英、尹多英、崔鍾煥主演。
消防及救護青年團

消防及救護青年團（英文：Fire & Ambulance Services Teen Connect）係香港消防處於2021年成立嘅制服團體。

宗旨
消防及救護青年團為中學生提供咗一個學習平台，透過安排不同嘅訓練和活動，讓團員認識自我，培養正向思維，並引導他們探索未來職業路向。團員會參與技能、紀律及領袖才能等訓練，學習實用的知識和技能，同時培養正確嘅價值觀、守法守紀嘅態度和團隊精神。消防處也希望藉着成立青年團，培育香港青年成為對社會有承擔、具國家觀念、香港情懷和國際視野嘅新一代。
法證先鋒III

《法證先鋒III》（英文：Forensic Heroes III）係香港電視廣播有限公司嘅時裝查案電視劇，有30集，主要演員黎耀祥、張可頤、徐子珊、吳卓羲、陳茵媺、蕭正楠、胡定欣同陳展鵬，監製梅小青。呢套劇係《法證先鋒》同《法證先鋒II》後新一輯，但劇情同演員陣容都同上兩輯無關。呢套劇係無綫電視44周年台慶劇，亦係無綫2011年收視最高嘅電視劇。
本劇「鍾學心」原定由佘詩曼飾演，因其踩中薄冰跌落地，後改由張可頤飾演。
西班牙國王盃

西班牙國王盃（西班牙文：Campeonato de España – Copa de Su Majestad el Rey），係西班牙嘅一項男子淘汰制足球盃賽。
呢篇西班牙國王盃係同足球有啦掕嘅楔位文章，重未搞掂嘅。麻煩你幫手補充佢嘅內容。
詛咒

法老嘅詛咒呢家嘢好出名：好多古埃及法老王都興喺自己嘅墓穴嗰度刻低啲咒語，詛咒入侵佢哋墓穴嘅人會遭逢不幸。
詛咒（粵音：zeoi2 zau3）廣義上泛指表達想要某個或者某班人遭逢不幸，而狹義上就係指用魔法嚟達到呢個效果，後者呢類嘅詛咒常見於民間傳說同奇幻故仔。
聲生不息·寶島季

《聲生不息·寶島季》（官方英文名：Infinity and Beyond 2023）喺2023年3月17號播出嘅節目，《聲生不息系列》第二季。
呢季節目有臺灣同中國大陸兩邊歌手分做兩隊。
呢季節目香港無綫電視冇份參與製作，但仍有安排播出，播出時間係2023年4月1號到5月13號逢禮拜六20:30-21:45喺翡翠台播，5月20號、5月27號改做逢禮拜六21:30-22:30播，6月10號、6月17號改做逢禮拜六22:00-23:00播，最後一集6月24號又恢復返禮拜六20:30-21:45播。

第一期
第一期，喺北京時間2023年2月8號錄製、2023年3月17號首播。

第二期
第二期，喺北京時間2023年2月28號錄製、2023年3月24號播出。

第三期
第三期，喺北京時間2023年2月28號錄製、2023年3月31號播出。

第四期
第四期，喺北京時間2023年3月13號錄製、2023年4月7號播出。

第五期
第五期，喺北京時間2023年3月13號錄製、2023年4月14號播出。

第六期
第六期，喺北京時間2023年3月28號錄製、2023年4月21號播出。

第七期
第七期，喺北京時間2023年3月28號錄製、2023年4月29號播出。

第八期
第八期，喺北京時間2023年4月11號錄製、2023年5月6號播出。

第九期
第九期，喺北京時間2023年4月11號錄製、2023年5月13號播出。

第十期
第十期，喺北京時間2023年4月25號錄製、2023年5月20號播出。

第十一期
第十一期，喺北京時間2023年4月25號錄製、2023年5月27號播出。

總決賽
第十二期，喺北京時間2023年5月17號錄製、2023年6月3號播出。
鄭可琳

鄭可琳（英文：Ruby Cheng，2002年12月31號—）係童星出身嘅香港女演員，做過童星組合Honey Bees成員。

簡歷
鄭可琳喺香港出世，細個已經做童星，主要演出無綫電視劇集，亦做過新城電台小DJ。佢加入過薛家燕旗下嘅家燕媽媽藝術中心，亦係旗下組合Honey Bees嘅成員。
2024年，鄭可琳參加ViuTV演戲選秀真人騷《選角》，入到34強後止步。
蔣嘉敏

蔣嘉敏（英文：Kaman Chiang，2004年—）係香港女演員，2024年開始演出。

簡歷
蔣嘉敏喺香港出世。2024年，佢喺參加ViuTV演戲選秀真人騷《選角》，入到34強後止步。
宋嘉儀

宋嘉儀（英文：Sany Song，2003年9月9號—），係童星出身嘅香港女演員，自細參與唔少劇集演出，成年後憑演出電影《深宵閃避球》飾演何君蘭 （蘭子）一角而獲觀眾認識。
陳欣茵

陳欣茵（粵拼：can4 jan1 jan1，英文：Yanyan Chan，1996年5月2號—）係香港女藝人，曾經係無綫電視旗下女藝員同埋Big Big Channel一位KOL。

簡歷
陳欣茵大學讀香港理工大學紡織及製衣學系（內衣設計）學士。
2017年7月，陳欣茵拍過Youtuber「熊仔頭」嘅短片。2018年10月開始，陳欣茵加入無綫節目《＃後生仔傾吓偈》做其中一位KOL主持。
2022年佢做咗23位J2ers之一，拍一啲J2台節目，2023年離開無綫電視。
體量關係

英格蘭錫菲嘅文塔有一個又高又輕盈嘅方柱體量關係。
體量關係（英文：massing，近似粵音：maa1 sing4）係建築學嘅專業用語，講緊建築物整體形狀同形態以及係佢嘅大細畀人咩感覺。
體量關係唔單止係講由某個角度睇到嘅輪廓（形狀）仲包括咗棟建築物嘅立體結構（形態）。體量關係會影響到建築物圍合出嚟嘅空間感，亦都幫到手定義建築物嘅內部空間同外部形態。
模塊化建築

模塊化建築（粵拼：mou4 faai3 faa3 gin3 zuk1）係講緊由一啲重複嘅部分（稱為模組）組成嘅預製建築物。模組化建築嘅做法係喺地盤外嘅地方製造各個部分，然後再將啲部份運送到指定嘅地點。預製嘅部分會喺地盤度砌埋一齊形成最後嗰棟成品。
預製嘅部分有時會用起重機嚟放置。呢啲模組可以並排、頭尾相接或者疊起嚟擺，可以砌出唔同嘅設計同款式。擺好之後，啲模組會用模組連接件（又叫做相互連接件）連接埋一齊。呢啲連接件將獨立嘅模組連接做整座建築物嘅結構。
北九州市

北九州市（粵音：bak1 gau2 zau1 si5、日文：北九州市(Kitakyushu-shi)）係日本九州最北面嘅都市，喺福岡縣內東北部，係個政令指定都市。

概況
1963年2月10號，過去作為交通要衝嘅小倉市、關門海峽邊以關門隧道連接本州嘅門司市、兩個工業城市戶畑市同八幡市、以煤炭輸出發達嘅港市若松市五市統合，成立咗北九州市，取名自呢個市喺九州嘅位置。
當年4月1號，北九州成為第6個政令指定都市。佢係九州地方第一個政令指定都市，重早過作為縣府所在嘅福岡市。
北九州市起先係靠佢背後嘅內陸地區筑豐地方產嘅煤而發展。啲煤喺若松地區加工、運出，明治時代末期，八幡地區起咗日本最初嘅鐵廠，用嘅原料之一就係筑豐地方出產嘅煤炭。之後八幡、戶畑發展成重工業城市，以佢哋做核心、日本四大工業地帶之一嘅北九州工業地帶形成咗。不過，喺五市統合成立北九州市之後，產業結構變咗，呢個地方嘅重工業衰退，令北九州市嘅人口下降。而家佢係政令指定都市之中人口第三少。
2004年時北九州市就想合併隔離嘅中間市，不過中間市嘅議員反對，話合併之後會只顧北九州而忽視當地，最終統合失敗。而家北九州同隔住關門海峽嘅山口縣下關市逐漸同城化，如果係同一個縣重可以話因為經濟、生活一體化所以合併，而家因為過咗縣界呢兩個市就好難合併。

地理
關門海峽嘅衞星攝像
北九州位於九州東北端，同本州嘅下關市隔住箇關門海峽。北面係日本海，東面係瀨戶內海。市內包含兩箇半島：企救半島、若松半島，海岸綫全長210公里，其中八成海岸係港灣之類嘅人工海岸，淨低嘅兩成屬自然海岸，由溺灣、岩礁組成。北九州係箇所有區都臨住鹹水嘅港市。
市區南邊多山，呢帶山區設咗北九州國立公園。有出名嘅岩溶地貌平尾臺，以及喺皿倉山上邊有畀人讚做「值一百億美金嘅夜景」、評爲新日本三大夜景之一嘅北九州夜景。北九州係福岡縣咁多箇市入面面積最大嘅，不過因為山多，啲屋、工廠、人口都集中曬喺海濱地區。
孫悟空

孫悟空，又叫美猴王、齊天大聖、孫行者、馬騮精。佢係《西遊記》嘅主角之一，亦都係中國人家傳戶曉嘅故事人物。

故仔
故仔講一隻喺花果山吸咗日月精華喺石頭爆出嚟嘅馬騮，孫悟空生性反斗，四圍去玩，有時重搞搞震，練得一身好武功，俾玉皇大帝招咗去做弼馬溫（打理啲馬嘅官），之後偷蟠桃食，大鬧天宮，練成金睛火眼，最後俾如來佛祖捉實，壓喺五行山之下 500 年咁耐，俾唐三藏救咗，拜佢做師父，幫佢去取西經。最後俾如來佛祖封做鬥戰勝佛。
12月14號

12月14號係公曆年嘅第348日（閏年第349日），離年尾重有17日。
<< - 12月 - >>



大件事
557年：拜占庭帝國首都君士坦丁堡發生地震（英文：557 Constantinople earthquake）。
835年[未記出處或冇根據]：大唐甘露之變。
1408年：中國最早最大嘅百科全書《永樂大典》編咗五年寫好。
1542年：6日大嘅瑪麗一世做蘇格蘭女王。
1819年：阿拉巴馬做咗第22個美國州份。
1896年：蘇格蘭格拉斯哥地下鐵使用，係世界上第三個地鐵系統。
1900年：德國物理學家普朗克第一次提出佢發現嘅量子論。
1902年：海底電纜第一次鋪過太平洋，由三藩市鋪到檀香山。
1911年：挪威極地探險家阿蒙森同佢嘅探險隊成為首批到達南極點嘅人。
1918年：卡爾一世（德文：Friedrich Karl von Hessen）因為德國喺第一次世界大戰戰敗而宣佈唔接受芬蘭議會嘅推選做芬蘭國王。
1920年：愛爾蘭一分為二，北愛爾蘭留返喺英國。
1935年：湯瑪斯馬薩里克因爲健康而辭去捷克斯拉夫總統職務。
1937年：日本扶持嘅傀儡政權中華民國臨時政府喺北平（北京）成立。
1946年[未記出處或冇根據]：聯合國大會決定將聯合國總部設喺美國紐約。
1962年：美國太空總署水手2號（英文：Mariner 2）成為頭一個飛到金星嘅航天器。
1992年：第一宗女變男變性手術成功。
1995年：波斯尼亞戰爭打完。
2001年：中華人民共和國廣東嘅江門同埋湛江二十幾個地點先後爆炸，五死幾人傷。廣東省公安廳破案話疑犯用傳呼機引爆事先埋下嘅炸藥嚟度報復，疑犯亦炸死。
2006年：潘基文宣誓就任第八任聯合國秘書長。
2013年：玉兔號到月球表面。
2013年：南蘇丹執政黨蘇丹人民解放運動（英文：Sudan People's Liberation Movement）其中一支部隊試圖發動政變，雖然失敗收場，但係都搞到成支軍隊分裂成效忠政府同反政府兩派，南蘇丹內戰（英文：South Sudanese Civil War）爆發。
2014年：第47屆日本眾議院議員總選舉。
2024年：南韓國會以204票贊成、85票反對通過咗對總統尹錫悅嘅彈劾案，尹錫悅被停止總統職務。
12月4號

12月4號係公曆年嘅第338日（閏年第339日），離年尾重有27日。
<< - 12月 - >>



大件事
1639年（格里曆）：英國天文學家霍羅克斯（英文：Jeremiah Horrocks）第一次用天文望遠鏡觀察到金星凌日。
1935年：美國政府著手喺南達科他州嘅魯斯摩亞山為四個前總統華盛頓、傑佛遜、羅斯福同埋林肯刻巨型人頭石像，由雕刻家波格林負責。用咗6年喺1941年完成。
1970年：教宗保祿六世到香港短暫訪問，佢响政府大球場（今香港大球場）主持彌撒聖祭大典，有四萬人參加。彌撒結束之後，教宗將祭衣、聖冠同埋權杖送畀天主教香港教區。
1976年：中非共和國總統兼政府主席博卡薩（法文：Jean-Bedel Bokassa）廢除該國嘅共和制而改為君主制，稱為中非帝國。
1977年：博卡薩加冕為中非帝國皇帝。
1982年：第五屆全國人民代表大會第五次會議通過新中國第四部憲法；另外，《義勇軍進行曲》被恢復番做中華人民共和國國歌。
2002年：2002年12月4號日食（英文：Solar eclipse of December 4, 2002）。
2003年：第3屆世界軍人運動會（意大利文：III Giochi mondiali militari）喺意大利卡坦尼亞開幕，賽期至12月11號。呢屆係意大利第二次搞世界軍人運動會。
2005年：第3屆哈薩克總統選舉，由納扎爾巴耶夫連任。
2006年：2006年世界電信展喺香港開展。
2016年：第5屆烏茲別克總統選舉，由米爾濟約耶夫當選。
2016年：意大利憲制改革公投。
2017年：意大利立法畀《意大利人之歌》法定國歌地位。
2024年：南韓國會過半數嘅190名議員喺凌晨出席緊急會議，全票通過一項反對總統尹錫悅早一晚頒佈嘅緊急戒嚴令嘅緊急議案，議長禹元植隨後宣佈緊急戒嚴令冇效。凌晨約莫4點，尹錫悅表示尊重國會意見，解除實施咗唔夠6個鐘頭嘅戒嚴令。同日下晝，以共同民主黨為首嘅多個在野黨聯合提交對尹錫悅嘅彈劾動議。
2024年：美國候任總統當奴侵表示會提名阿特金斯（英文：Paul S. Atkins）出任美國證券交易委員會（英文：U.S. Securities and Exchange Commission）主席，接替就快卸任嘅根斯勒（英文：Gary Gensler）。市場憧憬加密資產監管會進一步放鬆，位元幣幣值首次升穿10萬美元，創出新高。
馬普切人

馬普切人係發源自南美洲嘅一個族群，主要分佈喺智利同阿根廷。
元音長度

喺語音學上，元音長度（粵拼：Jyun4 jam1 coeng4 dou6）係指一段元音，聽者感知到佢有幾長。喺某啲語言，元音長度可以改變字詞嘅意思，例如多隻芬蘭烏戈爾語族嘅語言（包括芬蘭話同愛沙尼亞話）、捷克話同埋日本話等等，而粵語亦都被指係有元音長度辨義嘅情況。亦有啲語言以前有元音長度變義嘅情況，但係啲後代就冇咗呢種特徵，例子有拉丁文。

日語
日語有元音長度辨義嘅情況。某啲字詞，彼此之間只係爭在其中一段元音有幾長，例如以下嘅日語字詞：
羅馬化平假名近似粵音意思
音長

喺語音學入面， 音長（length或quantity）指嘅係一個音素喺發音入面維持嘅長度，係聲音嘅一種區別性特徵（英文：distinctive feature）。常見嘅有長元音同長輔音等。
好多語言冇區分音素嘅長度。喺有區分嘅語言入面，只有少數同時具有能夠區別語意嘅長元音同長輔音；其他大多都只有其中一種；有啲語言則係兩者互相影響。
對於音長嘅長度，好多語言都將佢分成「長」、「短」兩種。但係愛沙尼亞語同一啲薩米語方言就具有3種能夠區分語義唔同嘅音長，而且分別用喺輔音同元音嘅。有啲喺漢堡附近使用嘅低地德語變體、有啲莫澤法蘭克尼亞語（英文：Moselle Franconian）變體、同埋有啲利普里安語嘅變體亦都係噉。
嚴格嚟講，一組「長－短音」除咗長度之外，其他特徵應該都係相同嘅，如德語嘅Staat—Stadt（/ʃtaːt/—/ʃtat/，國家－城市）。之不過，喺某啲語言入面，有一啲音素即使佢哋嘅長度唔同，而且元音高度同元音舌位亦都唔同，傳統上仍然會認為佢哋係長短音組合。例如英語嘅「長e／短i」：feet—fit（/fiːt/—/fɪt/）；或者德語嘅「長e／短e」Beet—Bett（/beːt/—/bɛt/，花牀－牀）。另外，聲調輪廓可以增強長度，例如喺愛沙尼亞語度，其中過長嘅長度會伴隨住類似於音調應力標記嘅音調變化。
國際音標入面，長輔音與長元音都使用貌似冒號嘅長度符號（length sign，Unicode U+02D0 MODIFIER LETTER TRIANGULAR COLON）來標記，標記嘅位置係喺嗰個音素嘅後面。變音符號可以出現喺基本字母或長度符號嘅上下方，或者係兩者同時出現。例如，喺一啲唔將R讀做捲脷音嘅英語度，party一詞嘅/t/會被省略，淨係留底部份嘅呼氣聲。喺呢個例子入面，國際音標寫成[ˈpɑː̤ɪ]，其中代表呼氣聲嘅符號/◌̤/係寫喺長度符號嘅下方。 When both length and tone are moraic, a tone diacritic may appear twice, as in [sáː̀] (falling tone on a long vowel). A morpheme may be reduced to length plus nasalization, in which case a word might be transcribed [saː̃]. If the length is morphemic, the morphemes would be /ː̀/ and /ː̃/.
喺非線性嘅音位學中，長度嘅特徵通常唔會淨係睇特定聲音片段嘅特徵，而係由成個音節而定。
蘋果開發者

蘋果開發者（英文：Apple Developer）係指參與蘋果公司內軟件開發嘅人，主要為iOS、macOS、watchOS同tvOS平台開發應用程式。
65536

65536 係 65535 同 65537之間嘅自然數。
，所以喺電腦，65536 係齊頭數，十六進制 10000，喺舊二進制詞頭講嘅 64k 就係指 65536。因為要用17個位元先表示到，如果用二進制表示法，佢係第一個16位元（兩個位元組）冇辦法表示嘅整數。淨用16位元，65536 同 0 喺數值上冇分別。
淨用16個位元雖然唔可以表示 65536 呢個數值本身，但係可以表示嘅數值（或者可以對射成數值嘅嘢）啱啱就有 65536 個，通常一係 0 至 65535，一係 -32768 至 32767。例如，用16位元表示顏色，可以表示嘅顏色總數啱啱就係 65536。
593

593係592同594之間嘅自然數。
593係個謝爾曼質數。
蕭敬騰

蕭敬騰（粵拼：siu1 ging3 tang4；英文：Jam Hsiao Ching-teng；1987年3月30號—）係臺灣華語流行音樂男歌手，2007年出道。2011年拍電影《殺手歐陽盆栽》做男主角，攞到2012年香港電影金像獎「最佳新演員獎」，2013年就攞臺灣第24屆金曲獎「最佳國語男歌手獎」。2019年喺香港紅館開咗《娛樂先生世界巡迴演唱會》。

正式出道（2008年至今）
《獅子合唱團》同《首位以個人身分於美國紐約麥迪遜花園廣場台灣歌手》（2016）
一圓多年搖滾夢發行首張樂團專輯，做獅子合唱團主唱同鋼琴手。
11月感恩節喺美國舊金山雷諾賭場，美國紐約麥迪遜廣場花園開唱。
「娛樂先生」世界巡迴演唱會 同《慾望反光》（2018）
年頭即出全新個人單曲《皮囊》。
《娛樂先生世界巡迴演唱會》係《TRIPLE JAM 世界巡迴演唱會》後第四度嘅世界巡迴演唱會
《娛樂先生世界巡迴演唱會》門票一分鐘就賣嗮。
推出新單曲《皮囊》其中MV部分選用自法國GUCCI總部直運春裝，連換五套GUCCI 服飾上演華麗時尚騷
時尚品牌 Calvin Klein 首次從亞太地區挑選品牌代言人，蕭敬騰成為該品牌亞太區代言人
同《黃綺珊》合作單曲《當我們在同一個世界》時，透漏已經成立個人嘅錄音工作室。
出個人第六張專輯《慾望反光》
2018年做第29屆金曲獎主持。
2021年8月6號，佢出咗單曲《我》。

演唱會
台北2011年跨年晚會。

《歌手·當打之年》
2020年1月，加盟湖南衛視《歌手·當打之年》、為首發歌手，喺4月24號總決賽攞季軍。

政治立場
蕭敬騰喺兩岸政治上被視為親中派藝人，除咗參加好多中國嘅綜藝節目，仲登上黨媒中國中央電視台嘅跨年晚會，同一啲中國歌手合唱統戰意味濃厚嘅歌曲（例如《我們同唱一首歌》），被一啲台灣網民批評。
科爾賀

科爾賀（Paulo Coelho，1947年8月24號—）係巴西作家，作品有小說《牧羊少年奇幻之旅》。
山本太郎

山本太郎（1974年11月24號—）係日本一個演員，而家主力參政。

生平
山本太郎1990年開始做戲，作品有《出貓鬥一番》同埋《大逃殺》，喺後者係做主角。
到2011年，山本太郎開始投身反核嘅社會運動，之後喺2012年日本眾議院選舉出選東京都第8區，最後輸咗畀石原慎太郎個仔石原伸晃。
2013年嘅第23屆日本參議院議員通常選舉，山本再接再厲，喺東京都出選，最後喺自由派政黨嘅支持下，以第4名當選參議院議員。2014年，山本太郎加入生活黨，生活黨改名做「生活黨同山本太郎同朋友們」，到2016年改名做自由黨。
到2019年，自由黨同國民民主黨合併，不過山本太郎冇跟埋一齊加入，而係成立咗令和新選組。到第25屆日本參議院議員通常選舉，令和新選組贏到2席，但係山本太郎自己就落馬。
2020年，山本去咗選東京都知事，最後攞到10%得票率，輸畀小池百合子。
加冷

加冷 Lua error in 模組:Location_map at line 508: 搵唔到所指定嘅位置地圖定義。無論係〈Module:Location map/data/星加坡〉定〈Template:Location map 星加坡〉都唔存在.國家 星加坡面積 • 總計9.17 平方公里（3.54 平方英里）加冷嘅地圖
加冷（英文：Kallang）係星加坡中部一笪地方，當地建築物有星加坡體育城。